బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
స్మిత్‌ను కెప్టెన్సీ నుంచి తప్పించండి: ఆస్ట్రేలియా ప్రభుత్వం
బాల్ ట్యాంపరింగ్ వివాదంతో తమ ప్రతిష్ట మసకబారడంతో ఆస్ట్రేలియా ప్రభుత్వం కఠిన నిర్ణయం తీసుకుంది. స్టీవ్ స్మిత్‌ను కెప్టెన్సీ నుంచి వెంటనే తొలగించాలని ఆస్ట్రేలియన్ స్పోర్ట్స్ కమిషన్ ఆదేశించింది.
TNN | Updated:
Mar 25, 2018, 01:24PM IST
స్మిత్‌ను కెప్టెన్సీ నుంచి తప్పించండి: ఆస్ట్రేలియా ప్రభుత్వం
బాల్ ట్యాంపరింగ్ వివాదంతో తమ ప్రతిష్ట మసకబారడంతో ఆస్ట్రేలియా ప్రభుత్వం కఠిన నిర్ణయం తీసుకుంది. స్టీవ్ స్మిత్‌ను కెప్టెన్సీ నుంచి వెంటనే తొలగించాలని ఆస్ట్రేలియన్ స్పోర్ట్స్ కమిషన్ ఆదేశించింది. అతడితోపాటు వివాదంతో సంబంధం ఉన్న ఇతర ఆటగాళ్లను జట్టు నుంచి తప్పించాలని సూచించింది. బాల్ ట్యాంపరింగ్ గురించి ముందే తెలిసిన లేదా అందులో భాగస్వామ్యం ఉన్న ఆటగాళ్లు, కోచింగ్ స్టాఫ్‌ను తప్పించాలని ఆస్ట్రేలియన్ స్పోర్ట్స్ కమిషన్ (ఏఎస్‌సీ) ఆదేశించింది.
బాల్ ట్యాంపరింగ్ ఘటనను తీవ్రంగా పరిగణిస్తున్నామని ఏఎస్‌సీ చైర్మన్ జాన్ వైలీ తెలిపారు. ఆటలో మోసపూరితంగా వ్యవహరించడాన్ని ఏఎస్‌సీ సీఈవో కేట్ పామర్ తప్పుబట్టారు. ఆటగాళ్లు దేశం గర్వించేలా వ్యవహరించాలని సూచించారు. ఆస్ట్రేలియా క్రికెటర్లు దేశానికి ప్రాతినిధ్యం వహిస్తున్నారు. క్రికెట్ ఆడుతున్న వేలాది మంది ఆస్ట్రేలియా యువత వారిని ఆదర్శంగా తీసుకుంటారు. ఆటగాళ్లు అందరికీ స్ఫూర్తినిచ్చేలా వ్యవహరించాలని పామర్ వ్యాఖ్యానించారు.
ఈ ఘటన పట్ల ఆస్ట్రేలియా ప్రధాని మాల్కమ్ టర్న్‌బుల్ దిగ్భ్రాంతి వ్యక్తం చేశారు. తాను తీవ్ర నైరాశ్యంలోకి వెళ్లానని చెప్పారు. ఆదర్శంగా ఉండాల్సిన ఆటగాళ్లు ఇలా చేస్తారనుకోలేదన్న ఆయన.. వెంటనే తగిన చర్యలు తీసుకోవాలని క్రికెట్ ఆస్ట్రేలియా చైర్మన్ డేవిడ్ పీవెర్‌ను ఆదేశించారు.
క్రికెట్ ఆస్ట్రేలియా చీఫ్ జేమ్స్ సదర్‌లాండ్ మాట్లాడుతూ.. బాల్‌ ట్యాంపరింగ్ గురించి విచారణ జరుగుతోందని, విచారణ పూర్తయ్యే వరకు స్టీవ్ స్మిత్ కెప్టెన్‌గా కొనసాగుతాడని చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.